Na temelju članka 34. stavka 28. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 - pročišćeni tekst, 8/24, 7/25 i 18/25) i Zaključka o objavi Javnog poziva za iskaz interesa za imenovanje u mrtvozorničku službu za područje Grada Osijeka (KLASA:500-01/26-01/1, URBROJ:2158-1-02-26-6) objavljuje se

JAVNI POZIV
za iskaz interesa za imenovanje u mrtvozorničku službu za područje Grada Osijeka

I.

Pozivaju se svi zainteresirani doktori medicine i drugi zdravstveni radnici te privatni zdravstveni radnici – doktori medicine koji obavljaju zdravstvenu djelatnost u ordinaciji da iskažu interes za imenovanje u mrtvozorničku službu za područje Grada Osijeka.
Svrha Javnog poziva je prikupljanje isključivo interesa radi utvrđivanja prijedloga popisa ovlaštenih mrtvozornika koji se prosljeđuje Skupštini Osječko-baranjske županije na konačno imenovanje.

II.

Imenovani mrtvozornici od strane Skupštine Osječko-baranjske obvezni su završiti edukaciju vezanu uz osposobljavanje za ispunjavanje potvrde o smrti u roku od 12 mjeseci od dana imenovanja. 
Zdravstveni radnici koji nisu doktori medicine, a imenovani su mrtvozornicima obvezni su završiti i dodatnu edukaciju vezanu uz osposobljavanje za obavljanje pregleda umrlih.

III.

Iskaz interesa iskazuje se dostavom pisane zamolbe i životopisa Gradu Osijeku, Upravnom odjelu za socijalnu zaštitu i umirovljenike na adresu: Franje Kuhača 9, Osijek neposredno ili na adresu elektroničke pošte info.skrb@osijek.hr najkasnije do 9. studenoga 2026.

IV.

Naknada mrtvozornicima za preglede osoba umrlih izvan zdravstvene ustanova na području Osječko-baranjske županije isplaćuje se iz Proračuna Osječko-baranjske županije, sukladno Odluci o naknadi mrtvozornicima za preglede osoba umrlih izvan zdravstvene ustanove na području Osječko-baranjske županije ("Županijski glasnik" broj 12/24).

V.

Javni poziv objavljuje se na službenim stranicama Grada Osijeka.

